《饯郑安阳入蜀》
唐代·骆宾王

彭山折坂外，井络少城隈。地是三巴俗，人非百里材。

畏途君怅望，岐路我裴徊。心赏风烟隔，容华岁月催。

遥遥分凤野，去去转龙媒。遗锦非前邑，鸣琴即旧台。

剑门千仞起，石路五丁开。海客乘槎渡，仙童驭竹回。

魂将离鹤远，思逐断猿哀。唯有双凫舄，飞去复飞来。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。